
DE  VELAMENTIS  CEREBRI  ET  MEDULLAE  SPINALIS. 


CAPUT  FRIMIIin. 

De  membrana  fibrosa  seu  exteriore. 

Membrana  fibrosa  cerebri  et  medullae  spinalis  s.  dura  mater  s.  meninx , 
qua  tanquam  extremo  velamento  utraeque  partes  includuntur , secundum  ambas 
suas  partes  principales,  et  spinalem  et  cephalicam,  in  structura  multas  diversi^ 
tates  prae  se  fert , quarum  ab  anatomicis  ratio  haberi  solet.  Maximam  autem 
diversitatem  in  utraque  parte  eam  esse  constat,  quod  pars  spinalis  formam  uteri 
habens  superficiei  interiori  canalis  vertebralis  laxe  adiacet,  ita  ut  inter  utramque 
tela  cellulosa,  pinguedo,  nec  non  numerosa  retia  et  trunci  interiorum  venarum 
spinalium  situm  suum  habeant.  Cephalica  autem  pars,  magis  sphaerica  forma 
praedita,  superficiei  interiori  illorum  ossium  arcte  adiacet,  quae  cavernam  cranii 
componunt,  et  quidem  basi  cranii,  ubi  vasa  et  nervi  duram  matrem  perforant, 
longe  firmius  adhaerens , quam  alias  in  calvaria  fieri  solet.  Hanc  utriusque 
partis  differentiam  cum  mobilitate  columnae  et  cum  cranio,  quod  in  suis  ossibus 
immobile  est,  proxima  quadam  necessitudine  coniunctam  esse  nemo  non  videt. 

Qua  ex  constitutione  aliae  insuper  diversitates  sequuntur.  Scilicet  dura 
mater  cerebri  simul  fungitur  munere  periostei  interioris  superficiei  ossium  cranii; 
in  canale  vero  v ertebrali  interioris  vertebrarum  superficiei  proprium  periosteum 
est.  Itaque  statui  potest,  illam  membranam  ex  peculiari  membrana  fibrosa 

substantiae  centralis  et  ex  interiore  periosteo  sive  endocranio  coalitam  esse, 
id  quod  inquirendo  etiam  probatur.  Etenim  e regione  atlantis  dura  mater  medullae 
spinalis  et  periosteum  canalis  vertebralis  congrediuntur,  sibi  invicem  adhae- 
rescunt, mutuo  coagulantur  atque  ita  unam  tantum  membranam  exhibent.  Quae 
quoniam  ad  atlantem  coniunguntur,  facile  percipitur,  hanc  vertebram  durae 
matri  firmius  assidere,  quam  reliquae  omnes,  quemadmodum  unicuique  canale 
vertebrali  detecto  et  imprimis  sublato  arcu  posteriore  manifestum  sit.  Quare  plurimi 
illi  anatomici  errare  videntur,  qui  arbitrantur,  nequaquam  in  natura  positum 
esse,  ut  dura  mater  cerebri,  id  quod  pro  parte  loci  maiore  vel  minore  facili- 
tate fit,  in  duas  separari  possit  lamellas.  Huc  praesertim  accedit,  quod  illa 
separatio  in  foetu  facillime  procedit  et  quod  inter  ambas  lamellas  subtilis  quaepiam 
stratura  mollis  substantiae  cellulosae  repentur.  — Huic  constitutioni  durae  matris 
cerebri  consentaneum  est,  primum  quod  sinuosae  venae,  quae  inter  duram 
matrem  medullae  spinalis  et  periosteum  canalis  vertebralis  sitae  sunt,  in  sinus  durae 
matris  cerebri  pertranseunt  et  quod  illae  hic  in  dura  matre  ipsas  inter  lamellas 
eius  progrediuntur;  deinde  quod  dura  mater  cerebri  vasis  multo  copiosior  est, 
quam  medullae  spinalis,  quia  simul  munere  periostei  vasis  copiosi  fungitur. 
Cum  ea  re  etiam  convenit,  quod  dura  mater  cerebri  multo  saepius  mutationibus 
morbosis,  praesertim  iis,  quae  ex  abnormi  vasorum  irritatione  excitantur, 
obnoxia  est,  quam  dura  mater  medullae  spinalis,  id  quod  cum  aliis  rebus,  tum 
fungo  durae  matris  probatur , quem  in  hac  membrana  saepissime  e regione 
ossium  verticis  invenire  licet,  ubi  vas  amplissimum , quae  est  arteria  meningea 
media , in  ea  extenditur. 

Inter  ea  in  quibus  utraeque  partes  durae  meningis  inter  se  differunt,  hoc 
commemorari  solet,  quod  ea  pars  durae  meningis  quae  medullae  spinalis  propria 
est,  nullos  det  processus  introrsum  meantes,  quod  tamen  fiat  in  ea  parte,  quae 
propria  est  cerebri.  At  perperam , ut  equidem  persuasum  habeo.  Quod 


q Comp-  Huebener , de  fungo  durae  matris.  Heidelb.  1832.  p.  9. 

J.  Fr.  Meckelius2)  ligamentum  denticulatum  processum  internum  durae  matris 
habendum  esse  coniecit , mihi  quoque , quantum  quidem  experimentis  inveni , 
plane  probatum  est,  ita  ut  quod  attinet  ad  processus  introrsum  abeuntes  nulla 
differentia  essentialis  inter  utrasque  partes  membranae  fibrosae  existat.  Illud 
profecto  notatu  dignissimum  est,  quod  in  huius  partis  natura  anatomici  adeo 
inter  se  dissentiunt.  Scilicet  structura  ligamenti  denticulati  et  nexus,  qui 
inter  illud  et  alias  membranas  intercedit,  ea  sunt  conditione,  ut  qualis  illa 
natura  sit , non  sine  magna  difficultate  cognoscatur.  Permulti  autores  anatomici, 
in  quibus  Bonnius 3) , Hallerus 4) , Frotscherus 5) , Boyerus  6) , Burdacbius 7) , 
censent,  ligamentum  denticulatum  partem  esse  tunicae  arachnoideae,  quae  tantum 
maiori  densitate,  robore  atque  nitore  sit,  quam  haec  membrana  in  reliquis  esse 
invenitur.  Alii  contra,  ut  Sabatierus 8)  , Soemmerringius  9)  , Keuffelius  10J  , 
Weberus11)  arbitrantur,  illud  ligamentum  processum  et  condensationem  esse 
tunicae  vasculosae.  Nonnullis  ex  antiquioribus  , ut  Vieussenio  12),  Hubero  13), 
Meckelio 14),  ligamentum  denticulatum,  durae  matris  partem  esse  statuere  placuit. 
Giintherus  153 , imprimis  autem  Bichatius 16),  illud  peculiarem  quamdam  forma- 
tionem esse  indicant.  Multi,  inter  quos  Lieutaudius 17) , quid  de  natura  et 
origine  huius  partis  sentiant,  non  edisserunt,  eamque  tantum  pro  ligamentis 
habent,  quibus  utraeque  membranae,  et  crassa  et  tenuis,  sibi  cohaereant. 

Ligamentum  denticulatum  ad  arachnoideam  non  pertinere  facile  demonstrari 
potest.  Primum  namque  illud  ab  hac  omnino  separatum  in  intervallo  situm  est, 
quod  anticas  inter  et  posticas  nervorum  spinalium  origines  intercedit , quo 
arachnoidea  non  pertingit;  accedit,  quod  illud  tantum  in  suis  dentibus , quibus 


2)  Handbuch  der  Anatomie  B.  III.  p.  564. 

3)  De  continuit,  membran.  p.  37. 

4)  Elementa  phys.  IV.  p.  85. 

5)  Descript.  med.  spin.  p.  4. 

6)  Anal.  Tom.  IV.  p.  69. 

7)  Bau  und  Leben  des  Gehirns.  Bd.  I.  p.l  1 8 et  119. 

8)  Traite  d’anat.  T.  II.  p.  22. 

9)  Vom  Bau  des  menschl.  Korpers.  Th.  V.  p.  66. 


*°)  Beil’s  Archiv  X.  p.  140. 

!')  Hildebrandfs  Anatomie.  Bd.  3.  p.  371. 
I2)  Vieussens  neurographia  p.  142. 

1J)  De  medulla  spinali,  p.  14. 

li)  1.  c. 

15)  Cerebri  et  nervorum  expositio,  p.  31. 

16)  Anat.  descript.  T.  III.  p.  123. 

17)  Zergliederungskunst.  Bd.  II.  p.  75. 

duram  matrem  pertransit,  ab  araclinoidea  vestitur.  Secundo  araclinoideam 
inflando  a medulla  spinali  eiusque  nervorum  originibus  auferri  posse  constat , 
adeo  ut  ligamentum  denticulatum  e sua  sede  non  dimoveatur  nec  contextus 
quispiam  amborum  percipiatur.  Tertio  araclinoidea  a medulla  spinali  et  eius 
nervis  tolli,  reflecti,  innuo  etiam  auferri  potest,  quin  ligamentum  denticulatum 
destruatur.  Quarto  illud  ab  araclinoidea  plane  diversum  est,  habet  multum 
firmitatis,  multum  soliditatis,  adspectum  fibrosum  et  nitorem  argenti  instar 
candidum , quemadmodum  fibrosotendineas  formationes  esse  videmus.  Profecto 
mirum  videtur,  quod  Burdachius 18)  dicit,  ligamentum,  cui  nomen  denticulati 
impositum,  nullam  prorsus  similitudinem  cum  dura  matre  habere.  Longe  aliter 
Hallerus19)  de  natura  huius  formationis,  quamquam  et  ipse  illam  ad  arachnoi- 
deam pertinere  arbitratur,  statuit  atque  indicat.  Dicit  enim  vir  ingeniosus: 
„ natura  ei  robusta , splendens , tendineae  similis , multo  quam  arachnoideae 
firmior  est.”  Descriptio , quam  Burdachius  fecit , omnino  non  sufficit  et  longe 
ab  iis  superatur,  quae  ab  anatomicis,  qui  ante  eum  floruerunt,  exposita  sunt, 
adeo  ut  suspicari  lentemur , illum  hominem , qui  in  reliquis  tam  praeclara  acuti 
ingenii  documenta  dedit , tantum  dentes  ligamenti  denticulati  conspexisse. 
Refert  enim  hac  de  re,  arachnoideam,  postquam  medullam  spinalem  et  proxime 
tunicam  eius  vasculosam  obduxerit,  in  singulis  cylindris  reflecti,  qui  partim 
vacui  (tanquam  ligamentum  sic  dictum  denticulatum)  partim  tanquam  velamenta 
nervorum  usque  ad  membranam  fibrosam  progrediantur  atque  eius  superficiem 
internam  obducant.20)  Perverse  eos  iudicare,  qui  statuant,  ligamentum  den- 
ticulatum processum  esse  piae  matris,  Bichatius21)  satis  superque  exposuit. 
Animadvertebat  enim,  illud  cum  hac  nullo  continuo  nexu  coniunctum,  sed 
tantummodo  densiore  quadam  tela  cellulosa  consociatum  esse,  sed  tamen  ita,  ut  a 
pia  matre  seiungi  possit,  quin  aliquo  labore  opus  sit  vel  incommodi  quidpiam  illi 
matri  inferatur.  — His  praeterea  addi  potest,  quod  tunica  vasculosa  medullae 


,s)  1.  c.  p.  251. 
I9)  1.  c.  p.  65. 


20)  1.  c.  p.  118. 
2‘)  1.  c.  p.  123. 

spinalis  vasis  abundat,  ligamentum  vero  denticulatum  pauca  tantum  habet,  et 
quod  hoc  valde  solidum , compactum , fibratum  et  argenteo  splendore  praeditum 
apparet,  in  illa  vero  omnia  inveniuntur,  quae  tunicis  vasculosis  propria  esse  solent. 
Keuffelius22)  quidem  contendit,  membranam  tenuem,  quae  pia  mater  vocetur, 
non  minus  solidam  atque  compactam  esse , quam  duram  matrem ; illam  habere 
fibras  et  transversas  et  rectas,  has,  scilicet  rectas  numero  plures,  et  illam 
denique  inter  membranas  fibrosas  esse  referendam.  At  illam  opinionem  stabi- 
litam non  esse  quisque  intelliget,  qui  in  piam  matrem  in  recenti  aliqua  medulla 
spinali  inquisiverit  vel  eam,  vasis  tenui  massa  bene  iniectis,  examinaverit. 
Utraque  enim  vice  tanquam  celluloso- vasculosam  membranam  se  exhibet,  quae 
in  membranam  cerebri  abit,  minus  tamen  tenuis  est,  quam  haec,  quemadmodum 
ex  altera  parte  neurilema  nervorum  formationem  magis  compactam  habet,  quam 
membrana  vasculosa  medullae  spinalis.  Quodsi  fibrosam  structuram  ligamenti 
denticulati,  eius  argentei  nitoris  adspectum  et  intimam  eius  cum  membrana 
fibrosa  communionem  spectamus  et  quod  numerosi  dentes  (20  — 23)  in  illam 
abeant , perpendimus , si  denique  ea  reputamus , quae  paulo  supra  de  eius  diffe- 
rentiis et  de  separatione  ab  arachnoidea  et  a pia  matre  disputata  sunt : veritati 
proxime  accedere  videntur  ii  anatomici,  qui  censent,  ligamentum  denticulatum 
ad  duram  matrem  pertinere  et  tanquam  eius  portionem  processibus  interioribus 
tunicae  fibrosae  cerebri  par  esse  ducendum.  Nam  quod  Guntherus  et  Bichatius 
ligamentum  denticulatum  formationem  quandam  esse  plane  pecidiarem  opinati 
sunt,  hanc  ob  causam  probare  non  possumus,  quod  in  eo  natura  fibrosa,  qua 
insignitum  est,  non  potest  non  percipi,  et  quod  illud  in  duram  matrem  abire 
prorsus  apparet.  Caeterum,  id  quod  bene  tenendum,  ille  processus  a proces- 
sibus durae  matris  cerebri  in  eo  differt,  quod  hi  cum  acuta  sua  parte  introrsum 
vergantur  et  basin  suam  extrorsum  habeant,  ligamentum  vero  denticulatum  cum 
basi  in  latere  medullae  spinalis  sedeat  et  multis  suis  dentibus  extrorsum  versum 
sit.  Ea  differentia  inde  orta  esse  videtur,  quod  medulla  spinalis  in  canale 

22)  1.  c.  p.  138. 

osseo , qui  in  omnes  partes  mutari  et  moveri  potest , recumbit , et  tamen  simul 
in  certa  quadam  sede  ad  duram  meningem  firmata  esse  debet , quae  res  utraeque 
hac  constructione  effici  potuerunt. 

Antequam  vero  rei  nostrae  finis  imponatur,  illud  adhuc  commemoratum 
velim , quod  ligamentum  denticulatum , quemadmodum  in  summa  parte  primum 
suum  dentem  e dura  matre  a latere  iuxta  foramen  occipitale  magnum  post 
arteriam  vertebralem  et  ante  nervum  accessorium  Willisii  accipiat,  ita  deorsum 
ultimum  dentem  supra  transitum  nervi  lumbalis  secundi  adipiscatur,  et  versus 
finem  conicum  medullae  spinalis  processum  paulatim  attenuatum  reddat,  qui 
tamen  illum  non  attingat,  sed  aliquot  lineas  supra  eum  desinat.  Quod  Bockius23) 
arbitratus  est,  lintea  et  argenteo  nitore  candida  filamenta,  quae  per  utraque 
latera  medullae  spinalis  descendunt  tanquam  continuationes  ligamenti  denticulati 
consideranda  esse,  equidem  non  inveni  in  natura  probatum. 


CAPUT  SE€lIIDOI. 

Ve  membrana  serosa  seu  media. 

Medium  sive  serosum  velamentum  cerebri  et  medullae  spinalis , quod  mem- 
brana serosa  sive  araclinoidea  sive  mucosa  appellatur , ab  antiquioribus  anatomicis 
et  ex  recentioribus  a Chaussiero  ad  membranam  vasculosam,  quae  pluribus  locis 
e duobus  divergentibus  foliis  constaret,  adscriptum  esse  patet.  Bidloo24)  et 
Bohnius25)  illud  peculiarem  quandam  membranam  esse  existimaverunt.  Blasius26) 
ei  nomen  araclinoideae  imposuit,  Bonnius27)  ab  illo  interiorem  durae  matris 
superficiem  formari,  ostendit.  Bicliatius28)  denique  multis  iisque  gravissimis 
argumentis  probavit,  illud  velamentum  inter  serosas  membranas  referendum 


23)  Riickenmarksnerven.  p.  9. 

24)  Anat.  hum.  corp.  Tab.  X.  fig.  1. 

25)  Vid.  Hali.  el.  phys.  IV.  p.  17. 


26)  De  medulla  spinali. 

27)  De  continuit,  membranarum. 

2S)  Anat.  descript.  III.  p.  29  et  seq. 

esse.  Idem  illam  membranam  adeo  exacte  et  accurate  descripsit,  ut  nemo  ex 
anatomicis  recentioribus  eum  vinceret,  multi  vero  eorum  in  describenda  con- 
structione araclinoideae  longe  post  eum  remanerent.  Ex  quo  Hali  erus  floruit, 
plurimi  anatomici  arachnoideam  peculiarem  aliquam  a membrana  vasculosa  dif- 
ferentem membranam  esse  statuebant.  Omnino  fallitur  Burdachius  29) , qui 
refert  , illam  ab  Hallero  continuationem  et  a Soemmerringio  confirmationem 
piae  matris  esse  habitam.  Prioris30}  enim  verba  haec  sunt:  „ rectius  a Bidloo 
et  Bolniio  pro  peculiari  membrana  proponitur.”  Posterior31)  autem  arachnoi- 
deam descripturus  ita  exorditur,  ut  profiteatur,  eam  in  suo  genere  unicam 
membranam  esse,  quae  in  toto  corpore  sui  similem  non  habeat,  nisi  forte 
subtilem  intimam  membranulam  ovi  humani.  Quoniam  descriptio  praeclara, 
quam  Bichatius  constituit,  in  anatomicorum  manibus  versatur,  profecto  super- 
vacaneum est,  hic  ea  repetere,  quae  vir  praeclarus  nobis  de  arachnoidea  scripta 
reliquit,  hoc  unum  mihi  concessum  esse  velim,  ut  eorum,  qui  arte  anatomica 
recreantur,  oculos  in  eam  descriptionem  convertam,  quae  a plerisque  neglecta 
iacere  videtur.  Animadversiones , quas  de  arachnoidea  proposituri  sumus , in 
eo  consistunt,  ut  primum  explicemus,  quomodo  haec  serosa  membrana  se  habeat 
comparata  cum  aliis  serosis  saccis;  deinde  ut  nonnulla  in  medium  proferamus 
quae,  ut  dubia  facta  sint,  partim  Bichatius,  partim  Magendie  et  St.  Martinus 
auctores  fuerunt. 

Araclinoidea  unus  saccus,  sicut  peritonaeum,  pleura,  pericardium  cet. 
haberi  consuevit.  Pari  modo  Bichatius  de  ea  indicat.  Idem  duas  partes  in 
ea  distinguit,  unam  cerebrum  et  medullam  spinalem,  alteram  duram  matrem 
vestientem  ( portion  cerebrale  et  crdnienne) , quae  processibus  vaginarum  forma 
praeditis,  in  quibus  vasa  sanguifera  et  nervi  recumbant,  se  invicem  pertran- 
seant.  Notat  tamen  simul  vir  doctus32),  si  ista  rem  considerandi  ratio  forte 
minus  arrideat,  etiam  statui  posse  arachnoideam  solum  cerebrum  et  medullam 

31)  l.  c.  p.  9. 

32)  1.  c.  p.  50. 


2'3)  I.  c.  p.  251. 
30)  I.  c.  p.  17. 

.spinalem  ambire , et  nervis  et  vasis  sanguiferis  vaginas  impertiri , quae  ad 
duram  matrem  reflectantur.  Si  medullam  spinalem  cum  eius  velamentis  ex 
transverso  inter  discessum  duorum  nervorum  dissecueris,  duos  saccos  dignosces, 
unum  interiorem,  alterum  exteriorem,  quorum  posterior  proxime  ad  internam 
superficiem  durae  matris  deprehenditur,  prior  autem  medullam  laxe  obvelat.33) 
Quod  si  dissectio  eo  loco  Iit , in  quo  nervi  per  duram  meningem  egrediuntur, 
vel  ubi  quis  ex  dentibus  ligamenti  denticulati  eidem  adhaerescit;  aut  saccum 
interiorem  in  exteriorem  per  processus  vaginarum  formam  habentes  transire 
ponamus  aut  duos  saccos,  anteriorem  et  posteriorem,  statuamus,  necesse  est,  inter 
quos  medulla  spinalis  cum  suis  nervis,  vasis  accurrentibus  et  recurrentibus,  nec 
non  ligamentum  denticulatum  situm  suum  habeant.  Ut  ita  sentiamus  iam  ab  ipsa 
ratione  impellimur,  ubi  in  dissectione  oblique  facta  medulla  spinalis  una  cum 
suis  velamentis,  cum  anticis  et  posticis  nervorum  originibus  coniuncta,  et  ubi 
ab  his  disiuucta  adumbratur.  Patet,  constructionem  membranae  serosae  cerebri 
et  medullae  spinalis  a velamentis  serosis  thoracis  et  organorum  abdominis  in 
eo  praecipue  differre,  quod  illa  non  unum  serosum  saccum,  sed  duos  saccos  formet, 
quorum  vel  exterior  includat  interiorem,  vel  unus  anterius  et  alter  posterius 
medullae  spinali,  unus  basi  cerebri , alter  eius  ambitui  accumbat.  Si  illud  vere 
ponitur,  porro  statuendum  est,  interiorem  in  exteriorem  per  tot  vaginas  cana- 
liformes  transire,  quot  nervi  et  vasa  sanguifera  de  substantia  centrali  decedant 
ad  eamque  accedant.  Si  hoc  locum  habet,  nil  reliquum  est,  quam  ut  ponamus, 
anteriorem  saccum  cum  posteriori  totidem  continuationes  habere,  quot  intervalla 
loci  inter  singulos  nervos  spinales  et  cerebrales  existant.  Ille  modus  rem 
considerandi  minus  intricatus  et  naturae  magis  consentaneus  esse  videtur, 
quare  eundem  posteriori  anteponere  non  dubitamus.  E.  H.  Weberus34)  quoque 
tradit,  poni  posse,  arachnoideam  uterum  duplicatum  esse,  ita  ut  ille,  qui 
amplior  sit,  includat  angustiorem  et  in  eundem,  scilicet,  angustiorem,  in  fine 
utriusque  uteri  reflectatur;  porro  ut  praeterea  utrique  canalibus  transverse  per 

53j  Corap.  fig,  4.  3i)  Hildebrandfs  Anatomie.  V.  III,  p.  368. 

intervallum  inter  utrumque  uterum  sitis,  sibi  invicem  cohaereant.  Eam  igitur 
membranam  serosam  fere  eodem  modo  se  habere , quo  membranae  serosae 
vaginarum  tendinum  se  habeant. 

Bichatius  docet,  araclinoideam  inter  tuber  corporis  calosi  et  anteriorem 
portionem  cerebelli  per  foramen  quoddam  ovale  inter  utrumque  in  tertium  ven- 
triculum procedere,  per  istud  foramen  venam  magnam  Galeni  prodire,  et,  dum 
canalem  peculiarem  formet,  in  medium  ventriculum  cerebri  tendere,  eundem 
et  retro  per  aquaeductum  Sylvii  ventriculum  quartum  et  a latere  ventriculos 
tricornes  vestire.  Verum  his  de  rebus  magna  inter  anatomicos  dissensio  est. 
Perpauci  enim  in  Imius  viri  sententiam  abeunt,  ut  Savary35),  Wenzelius36), 
J.  F.  MeckeJius37)  et  van  den  Broecke38).  Alii  autem  sententiae  Bicliatii 
adversantur,  inter  quos  sunt  Magendie,  Guyot39) , St.  Martinus40}.  Isti  sta- 
tuunt, arachnoideam  in  ventriculos  non  pervenire,  canalem  Bicliatii  non  existere, 
sed  tantum  diruptione  aliqua  esse  ortam,  et  iniectiones,  quae  in  cavitatem 
araclinoideae  liant,  in  ventriculos  non  penetrare.  Plurimi  anatomici  insuper 
de  illa  constructione  nullam  mentionem  faciunt  adeoque  taciti  Bicliatii  senten- 
tiam repudiant.  Burdachius41)  denique  non  constare  arbitratur,  illum  canalem 
verum  reflexum  arachnoideae  in  ventriculos  procedentis  esse,  sed  potius  exi- 
stimat, illam  a magna  vena  Galeni  perforari.  — Ouae  quidem  ego,  cum  et 
in  homine  et  in  brutis  in  istam  rem  inquirerem,  reperi,  me  movent,  ut  Bichatio 
assentiar  atque  sic  existimem,  araclinoideam  loco  signato  introrsum  reflecti  et 
per  canalem,  quem  supra  corpora  quadrigemina  et  infra  tuber  corporis  callosi 
antrorsum  ducit,  in  epithelium  ventriculorum  procedere,  simili  modo,  quo 
amnion  cum  epidermide  in  continua  communione  est  ibi , ubi  funiculus  umbili- 
calis ventri  infantis  assidet.  Foramen,  per  quod  araclinoidea  introrsum  tendit, 

3;)  Dici,  des  se.  med.  T.  II.  p.  2G4,  39)  Journal  de  pliys.  1829.  p.  42. 

’6)  Ile  structura  cerebri.  40)  Uuli.  des  sc.  med.  1830.  Jan, 

’7)  I-  c.  4i)  j.  c.  p.  uso, 

3S)  De  membrana  aracimoidea.  p.  1<). 

iu  adulto  saepissime  non  conspicitur,  quia  araclinoidea  cum  vena  per  illud 
permeante  coaluit.  Quare  fieri  potuit,  ut,  quos  supra  nominavimus,  populares 
Bichatii,  qui  nec  toties,  quoties  ille  ipse,  nec  tanta  cum  diligentia  in  cognoscenda 
hac  re  laboravisse  videntur,  illud  existere  negarent.  Quod  ad  hanc  rem  attinet, 
istud  foramen  Bichatii  eodem  modo  se  habet,  quo  foramen  Winslowii,  quippe 
quod  item  in  adulto  haud  raro  clausum  invenitur.  Saepius  in  illo,  quam  in 
foramine  Winslowii  occasio  coalescendi  data  est,  quoniam  status  morbosi  in 
vasis  et  in  pia  matre  non  inter  rara  phaenomena  referendi  sunt,  id  quod  iam 
granulationibus  cerebri,  quas  in  hac  quoque  regione  offendere  licet,  confirmatur. 
Equidem  in  canibus,  ovibus,  suibus,  vitulis  foramen  Bichatii  semper  perinde 
ac  rotundatam  aperturam  perspicue  deprehendi,  in  qua  vena  magna  Galeni 
libere  situm  suum  habebat.  Nec  ullum  artificiosae  aperturae  indicium  illud  in 
se  gerebat,  sed  perpetuo  sub  eadem  forma,  in  eodem  situ  et  quae  est  reliqua 
eius  conditio,  oculis  meis  se  offerebat.  Quicunque  in  supra  dictis  animalibus 
rem  indagare  volent,  ea  quae  Bichatius  tradidit,  vera  esse  iiitel I igent , et,  quae 
eius  populares  contra  ea  protulerunt,  falsa  atque  irrita  esse  facile  profitentur. 
Quod  Burdachius  arachnoideam  a vena  magna  Galeni  perforari  coniectura 
iudicavit,  non  solum  externa  specie  aperturae  refutatur,  sed  etiam  eo, 
quod  arachnoidea  per  hanc  lacunam  manifesto  longius  introrsum  pertingit,  et 
quod  membranae  vere  serosae , in  quantum  constat , a vasis  sanguiferis 
non  perforantur.  Caeterum  cum  Bichatio  nec  constituere  ausim,  involucrum 

ventriculorum  cerebri  serosam  membranam  esse.  Idem  potius  eodem  modo  ad 
substantiam  cerebri,  quo  epidermis  ad  corium,  se  habere  mihi  videtur.  Quemad- 
modum igitur  epidermis  in  infante  cum  amnio,  ita  epithelium  venticulorum 
cerebri  cum  arachnoidea  couiunctum  est.  Isti  casus  aiioquin  neutiquam  soli 
sunt,  in  quibus  serosae  membranae  cum  aliis  nectantur;  etenim  in  foemina 
peritonaeum  prope  aperturam  abdominalem  tubarum  cum  membrana  harum  mucosa 
couiunctum  esse  constat.  In  avibus  sacci  aerii  cum  membrana  mucosa  bron- 
chorum, et  in  quibusdam  piscibus,  utpote  in  squalis,  rajis,  accipenseribus  et 

salmonibus  peritonaeum  integumentis  externis  continuitatem  ineunt.  Contra 
vere  serosam  naturam  involucri  ventriculorum  cerebri  adhuc  illud  praecipue 
repugnat,  quod  idem  arteriis  e‘t  venis  multifariam  perforatur. 


CAPCT  TERTIUM. 

De  membrana  vasculosa  seu  interna. 

Tunica  vasculosa,  pia  mater,  membrana  mollis  sive  propria  sive  vascu- 
losa secundum  utrasque  suas  partes  in  pluribus  locis  tantas  exhibet  discrepantias, 
ut  ipse  Keuffelius 42)  piam  matrem  spinalis  medullae  non  vasculosis  sed  fibrosis 
membranis  aduumeraret.  Idem43)  statuit,  eam  non  proprie  vasis  sanguiferis 
ducendis,  quae  in  medullam  ingrediantur,  servire,  quippe  quae  tantum  in  sua 
superficie  alligata  sint , sed  praecipue  ad  illud  esse  factam,  ut  structuram  medul- 
lae spinalis  efformet  atque  conservet.  Cuicumque  attente  utramque  membranam 
comparative  examinanti  facile  patescit,  piam  matrem  medullae  spinalis  a pia  matre 
cerebri  maiori  densitate,  soliditate  et  minori  copia  vasorum  sanguiferorum 
discrepare.  Verum  ex  altera  parte  manifestum  est,  utramque,  quemadmodum 
etiam  Keuffelius  annotavit , per  piam  matrem  medullae  oblongatae  paulatim  se 
invicem  transire,  deinde  iniectionibus  feliciter  institutis  vasa  satis  multa  in  istis 
partibus  dignosci  eaque  non  solum  in  superficie  sita  esse,  sed  etiam  in  ipsam 
membranam  distribui  atque  per  eam  in  medullam  pervenire,  denique  piam 
matrem  quoad  structuram  suam  inter  neurilema  nervorum  atque  membranam 
vasculosam  cerebri  medium  quiddam  tenere , eodem  modo  quo  spinalis  medulla , 
quod  ad  formam  et  structuram  eius  spectat,  in  medio  nervos  inter  atque  cere- 
brum posita  est.  Huc  insuper  accedit,  quod  membranae,  quae  uni  eidem  generi 
adscribendae  sunt,  ut  praesertim  dura  mater  cerebri  et  medullae  spinalis, 

«)  1.  c.  p.  138.  «)  1.  c.  p.  141. 

periosteum  et  aponeuroses,  cura  in  pluribus  rebus  tura  in  vasorum  copia  ab 
invicem  abhorrent. 

Plures  anatomici  asserunt,  membranam  vasculosam  medullae  spinalis  cras- 
siorem anticum  et  tenuiorem  posticum  processum  in  medullam  spinalem  reddere. 
Alii  contra,  inter  recentiores  Keuffelius44),  unum  tantum  et  quidem  anticum 
processum  piae  matris  esse,  posuerunt.  Quodsi  medullam  spinalem  hominis, 
quam  potueris  recentissimam,  sumpseris  vel  medullam  spinalem  maioris  cuiusdam 
animalis,  ut  bovis  vel  equi,  et  piam  matrem  a medulla  separaveris,  quod 
dum  illa  recens  est,  facile  procedit,  praeter  processum  anticum  numerosa 
subtilia  vasa  in  toto  ambitu  medullae  spinalis  in  eam  intrantia  conspicies, 
verum  nullum  posticum  vel  etiam  laterales  processus,  qui  illi  respondeant. 
Ex  hac  simplici  examinatione  illorum  sententiam  prorsus  a vero  aberrare  patet, 
quin  ex  illa  concipere  nequimus,  qui  fieri  potuerit,  ut  illud  apud  plurimos 
anatomicos  divulgatum  statueretur.  Processus  vasculosus  piae  matris  omnino 
respondet  progressui  imparis  arteriae  medullae  spinalis  anterioris.  Ea  quoque 
est,  quae  vasa  illi  reddit,  quae  in  fundo  fissurae  per  duas  series  foraminum, 
unam  dexteram  alteram  sinistram  longius  in  interiora  praesertim  in  substantiam 
cineream  tendit,  ad  quam  praeterea  ab  universa  superficie  plurima  subtiliora 
et  crassiora  vascula  progrediuntur;  inprimis  vascula  ibi  paulo  robustiora  sunt, 
ubi  arteriae  medullae  spinalis  posteriores  sitae  sunt,  quae  non  sicut  arteriae 
anteriores  in  imparem  arteriam  se  iungunt,  sed  iuxta  originem  posteriorum 
radicum  progrediuntur.  Itaque  ille  vasculosus  processus  cum  progressu  arte- 
riae medullae  spinalis  anterioris  plane  in  consensu  est,  id  quod,  si  processus 
posterior  existeret,  cum  hoc,  quod  attinet  ad  arterias  posteriores,  non  esset, 
tjuae  hac  de  re  Keuffelius  exhibuit,  omnino  probantur  ab  iis,  quae  a me 
observata  sunt.  — Verum  in  suprema  medulla  spinali,  ubi  utraeque  partes 
dimidiae  particulatim  e transverso  currunt,  quemadmodum  prope  finem  inferio- 

rem  in  lumbali  intumescentia  res  aliter  se  habet,  quam  in  reliqua  medulla 
spinali.  Illic  enim  processus  vasculosus  iu  anteriore  superficie  imperfectus  et 
interruptus  est;  itaque  tunica  vasculosa  ibidem  a posteriore  intrat  et  fere  usque 
ad  substantiam  cineream  in  profundum  demergitur  dextrorsum  et  sinistrorsum 
in  eo  se  extensura.  Hanc  rem  hactenus  non,  prout  merebat,  ita  se  habere 
plane  manifestum  fit,  si  spinalis  medulla  natura  vel  arte  iniecta  in  fine  suo 
superiore  ab  anterioribus  versus  posteriora  media  diffinditur,  ita  ut  in  una 
parte  processus  vasculosus  recumbat  et  fasciculi  se  decussantes  medii  sepa- 
rentur.45) In  eiusmodi  dissectione  cernitur,  quod  ex  adverso  loco  decussa- 

r 

tionis  processus  piae  matris  medullam  spinalem  ingrediatur,  (pii  deorsum  pau- 
latim  desinat  et  sursum  versus  in  piam  matrem  medullae  oblongatae  transeat. 
Saepissime  etiam  in  lumbali  intumescentia  processum  membranae  vasculosae 
a posterioribus  in  medullam  spinalem  ingredientem  vidi  et  per  totam  quidem 
intumescentiae  longitudinem,  quod  ad  robur  spinalis  medullae,  inprimis  autem 
ad  ambitum  substantiae  cinereae  vasculis  abundantissimae  ibi,  ubi  nervi  lumbales 
et  sacrales  oriuntur,  quodammodo  referendum  esse  videtur.46)  In  reliqua  parte 
spinalis  medullae  ad  posteriora  tantum  singulos  surculos  vasculosos  subinde 
proxime  sibi  invicem,  collocatos  et  medulla  separatos  conspexi,  nullum  vero 
perfectum  processum  vasculosum,  qui  in  medullam  spinalem  immergeretur. 

Ad  finem  inferiorem  funiculi  spinalis  pia  mater  non  desinit,  sed  adhuc 
veluti  vagina  pro  arteria  et  vena  medullae  spinalis  anteriore  duram  matrem 
pertransit  et  iu  superficie  postica  ossis  coccygis  discedit.  Arteria  communicat, 
i(l  quod  iam  Hallerus  47)  bene  exhibuit,  cum  vasculis,  quae  in  postica  super- 
ficie ossis  coccygis  exporriguntur  et  ab  arteriis  sacralibus  proveniunt.48)  Pari 
modo  etiam  vena  anastomoses  cum  venis  ossis  coccygis  effingit.  jEae  ana- 
stomoses non  solam  arteriarum , sed  etiam  venarum  medullae  spinalis  cum  • 
rasis  ossis  coccygis  profecto  dignissimae  sunt,  in  quas  qui  artem  medicam 


4S)  Vid.  tab.  mearum  anal.  fasc.  I.  (ab.  VII.  1. 
4tl)  V.  (ab.  anal.  fasc.  I.  I.  II  lig.  24 — 31. 


47)  Icones  anat.  fasc.  VII.  tab.  V. 

48)  Comp.  tab.  m.  anat.  fasc.  1.  tab. II.  fig.  1.  b. 

exercent , oculos  suos  convertunt.  Innuunt  enim,  in  congestionibus  versus 
medullam  spinalem,  imprimis  autem  in  eius  inflammationibus  detractionem 
sanguinis  aptissime  in  regione  coccygea  fleri. 

Filamento  terminali  medullae  spinalis  in  utroque  latere  nervus  quidam 
subtilissimus  arcte  adiacet,  qui  adhuc  intra  duram  matrem  parvulum  quen- 
dam  nodulum  habet.  Hic  est  nervus  coccygeus,  qui  non  in  vagina  ter- 
minali piae  matris  iacet,  sed  tantum  eidem  plerumque  tam  apte  adhaeret,  ut 
filamento  finali  e cauda  equina  sublato  non  raro  et  hunc  nervum  comprehen- 
deris. Caeterum  nusquam  a filamento  terminali  cinctus  est,  quae  causa  est, 
quod  iam  in  eo  dissolvendo  digitis  ab  illo  separari  possit.  Haec  conditio 
nervorum  coccygeorum  ad  finem  piae  matris  observatione  dignissima  est-,  in 
ea  enim  causam  sitam  esse  videmus,  cur  in  definienda  natura  filamenti  me- 
dullae spinalis  multi  diverso  modo  a vero  aberraverint.  Scilicet  hoc  filum  ad 
medium  usque  seculum  decimum  sextum  fere  omnes  anatomici  pro  line  medullae 
spinalis  aut  eiusdem  medullae  nervo  quodam  habuerant  eumque  saepissime  impa- 
rem nervum  medullae  spinalis  nuncupaverant.  Vieussenius  49)  et  post  eum 
plurimi  anatomici  hoc  filamentum  medullae  spinalis  processum  tunicae  vascu- 
losae funiculi  spinalis  constituerunt.  Monro50)  filum  terminale  infimam  partem 
ligamenti  denticulati  habuit.  Hallerus 51)  idem  vaginam  pro  arteria  supra 
designata  et  vena  esse  censuit , dicens:  ,,  Vaginula  est  ex  pia  membrana  facta, 
quae  arteriolam  ex  spinali  anteriore  venamque  ex  ima  medulla  adpendice 
accipit,  atque  imum  coccygem  defert  eiusque  membranacea  involucra.”52)  Non 
opus  esset  de  hac  parte  plura  notare,  si  inter  recentiores  Hurdachius 53)  et 
Bockius54)  sententias  antiquissimorum  anatomicorum  non  defendissent.  Prior 
agnoscit  partem  superiorem  filamenti  terminalis  saltem  ultra  duos  pollices  a 
fine  centrali  infimi  nervi  sacralis  deorsum  tanquam  veram  medullam  spinalem, 

49)  Neurographia.  S2)  I.  c.  p.  254. 

50)  Ueber Struetur  u.  Verricht.  d.Nervensyst.  p.23  . 53)  1.  c.  p.  267.  seq. 

51)  Elem.  phys.  IV.  p.  84.  137.  254.  5“)  1.  c.  p.  8—12.  et  p.  131. 

primo  quod  in  isto  spatio  aperte  cineream  et  vestigia  albae  substantiae  secun- 
dum microscopicas  inquisitiones  Barbae  contineat,  secundo,  quod  in  dicto  loco 
inferiori  huius  filamenti  in  uno  casu  intumescentiam  gangliosam  conspexit, 
quam  iam  Beretini  veluti  ganglion  observaverit  et  depinxerit,  tertio  quod  in 
avibus  atque  piscibus  medulla  spinalis  in  vertebris  coccygeis  similiter  veluti 
filamentum  incipiat.  Inferiorem  partem  illius  filamenti  Burdacliius  tanquam  nervum 
coccygeum  agnovit  ; primo  enim  superiorem  eius  partem  vere  medullam  spinalem 
esse  , adeo  ut  illam  etiam  deorsum  nervis  connexam  esse  necesse  sit;  secundo, 
partem  inferiorem  filamenti  in  suo  progressu  eodem  modo  se  habere  ad  membranam 
fibrosam,  quo  quilibet  alius  nervus  medullae  spinalis;  tertio,  in  humano  embryone 
filamentum  relative  robustius  esse,  quam  in  adultis;  quarto,  nervos  coccygeos 
in  filamento  perpendiculariter  in  eadem  directione  cum  ipsa  medulla  spinali 
currere;  quinto,  distributione  radiata  filamenti  iri  faciem  ossium  coccygis  poste- 
riorem significari  communem  quandam  systematis  nervorum  constitutionem. 
Quibus  assentiens  et  Burdachii  descriptionem  pleniorem  faciens  Bockius  notat, 
filamentum  medullae  spinalis  dictum  maxima  parte  ex  simplici  radice  nervorum 
coccygeorum  tanquam  medullae  spinalis  termino  et  e propria  a pia  matre  con- 
tinuata vagina  consistere,  quae  tamen  in  fine  sacci  durae  meningis  abeat,  quo 
facto  tenuis  et  subtilissima  radix  nervorum  coccygeorum  in  duos  ramos  diffindi 
soleat  vel  interdum  iam  duplicata  superne  extra  vaginam  descendat  et  deinde 
longius  procedat.  Ouae  Rob.  Remakius55)  in  filamento  medullae  spinalis  bovis 
sibi  visa  esse  perhibet,  sententiam  Burdachii  comprobant.  Etenim  illud  progressu 
quodam  medullae  spinalis  et  quidem  cinereae  substantiae  impletum  esse,  quae 
ope  microscopii  perlustrata  structuram  cinereae  substantiae  cerebri  apertissime 
prae  se  ferat  (T). 

Quibus  opinionibus  examinatis  haec  annotasse  iuvabit:  primo , filamentum 
medullae  spinalis  tantummodo  in  suprema  sua  parte  et  plerumque  quidem  non 


55)  Froriep’s  neue  Nolizen.  III.  p.  157. 

pollice  plurera  substantiam  nerveam  continet,  quae,  quantum  equidem  obser- 
vavi , maxima  parte  medullaris  est.  In  bove  multo  longius  deorsum  demittitur, 
quam  in  liomine,  et  filamentum  terminale  utriusque  comparative  examinatum 
nulla  ratione  suffultam  esse  Remakii  coniecturam  demonstrat,  quasi  hac  in  re 
in  brutis  mammalibus  et  in  hominibus  nulla  differentia  essentialis  esse  possit. 
Maxima  pars  filamenti,  nervis  coccygeis,  qui  eidem  appositi  sunt,  ablatis, 
neutiquam  filamenti  nervea  substantia  impleti  speciem  praebet,  sed  in  explicando 
qualitatem  firmioris  cellulosae  membranae,  in  qua  ne  ullum  quidem  vestigium 
substantiae  nerveae  invenias.  Quo  in  filo  aperte  continuata  pia  mater  medullae 
spinalis  exhibenda  est,  tantum  quod  eidem  firmitate  et  candida  specie  prae- 
stare videatur,  ita  ut  mirum  non  sit,  si  plures  anatomici  illud  ligamentum 
continendae  medullae  spinali  habuerint.  Ligamentum  denticulatum  non  ad  hoc 
filamentum  usque  extenditur,  sed  iam  aliquantulo  supra  conicum  finem  medullae 
spinalis  desinit;  equidem  nunquam  invenire  potui,  lintea  filamenta  argenti  splen- 
dore candida,  quae  per  utraque  latera  descendunt,  continuationes  illius  liga- 
menti esse,  quemadmodum  Bockius  perbibet.  Finis  filamenti  in  periosteo 
posterioris  superficiei  ossium  coccygis  abit  perinde,  ut  vasa  in  filamento  pro- 
cedentia cum  vasis  coccygeis  anastomoses  faciunt.  Secundo;  intumescentia 
gangliosa  non  ad  filamentum  sed  ad  nervos  coccygeos  pertinet. s6)  Tertio; 
medulla  spinalis  in  principio,  ut  omnibus  notum  est,  ad  coccygem  usque  per 
totum  canalem  vertebralem  extenditur;  dum  autem  crescit  corpus  humanum 
medulla  e parte  finali  canalis  vertebralis  sensim  recedit  et  sola  pia  mater 
angustata  tanquam  vagina  dictorum  vasorum  sola  remanet.  Haec  ita  esse  satis 
manifestum  fit,  si  medulla  spinalis  diversis  mensibus  exploratur,  quemadmodum 
in  anatomia  foetus  exlii betnr. 

Quae  sit  proxima  causa,  ex  qua  filamentum  medullae  spinalis  remaneat, 
et  quod  eiusdem  proprium  sit  officium,  in  habitudine  arteriae  et  venae  medullae 


56)  Vid.  tab.  mearum  anat.  fasc,  I,  tab.  I.  fig.  1.  lab,  II.  fig,  1, 

spinalis  anterioris  perquiri  potest;  etenim  pro  illis  vasis  filamentum  vaginam 
suppeditat.  Quod  contra  Burdacliius 57)  annotavit,  tunicam  vasculosam  non  sua 
sed  medullae  spinalis  causa  adesse,  imo  sitie  medulla  spinali  existere  non 
posse,  porro  non  licere  statuere,  arteriam  spinalem  ulterius  quam  ipsam  me- 
dullam extendi,  quod  contra  analogiam  sit,  primariam  arteriam  gravioris  cuius- 
dam organi  ad  partes  penitus  alienas  propagari,  tanquam  falsum  et  irritum  reiicien- 
dum  est.  Nam  vasa  in  filamento  existere  ex  observatione  evincitur,  deinde 
etiam  principium  obliteratae  arteriae  umbilicalis  vaginam  pro  arteriis  vesicalibus 
reddit,  arteriae  denique  umbilicales,  ductus  arteriosus  Botaliii  et  venosus 
Arantii  veluti  ligamentosi  funiculi  per  totam  vitam  manent,  quamquam  sangui- 
nem non  amplius  ducere  possunt,  non  magis  quam  filamentum  terminale  medullam 
includit.  Caetera,  quae  de  nervea  eius  natura  prolata  sunt,  refutatione  non 
indigent,  quippe  qui  eius  rei  nulla  argumenta  suppeditant. 


57)  1.  c.  p.  26t>. 


FIGURARUM  EXPIACATIO. 


FIGURA  PRIMA. 

Cerebri  ovini  cranio  exempti  facies  superior , foramen  Bichatii  exhibens. 

a.  Medulla  oblongata,  b.  Cerebellum,  c.  Cerebri  magni  hemisphaerium  dextrum  et 
d.  sinistrum,  ee.  Bulbi  nervorum  olfactoriorum.  /'.  Vasa  piae  matris,  g.  Membrana  ara- 
chnoidea, superficiem  hemisphaeriorum  vestiens,  h.  Foramen  Bichatii.  i.  Vena  magna  Galeni. 

FIGURA  SECUNDA. 

Idem  cerebrum  per  longitudinem  scalpello  est  divisum  eiusque  partis  dextrae  facies  interna 
ita  praeparata , ut  dispositio  canalis  Bichatii  perspicua  sit. 

a.  Medulla  oblongata,  b.  Pons  Varolii.  c.  Cerebellum,  d.  Pedunculus  cerebri,  e.  Corpus 
quadrigeminum,  f.  Commissura  posterior,  g.  Glandula  pinealis,  h.  Aquaeductus  Sylvii. 

i.  Commissura  media,  k.  Commissura  anterior.  I.  Corpus  mammillare.  m.  Fornix. 
n.  Sepium  lucidum,  o.  Corpus  callosum,  p.  Pia  mater,  faciem  internam  hemisphaerii 
cerebri  dextri  tegens.  q.  Pia  mater  faciei  cerebri  superioris,  membrana  arachnoidea 
tecta,  r.  Arachnoidea,  quae  inter  utrumque  hemisphaerium  expansa  est,  per  longitudinem 
secta,  s.  Foramen  Bichatii.  t.  Canalis  Bichatii,  a latere  apertus,  u.  Plexus  chorioideus. 
r.  Vena  magna  Galeni,  w.  Chiasma  nervorum  opticorum,  x.  Bulbus  nervi  olfactorii. 

FIGURA  TERTIA. 

Pars  cervicalis  medullae  spinalis  hominis,  membrana  arachnoidea  involuta. 

a.  Dura  mater,  per  longitudinem  incisa  et  inversa,  sicut  facies  huius  membranae  interna 
conspiciatur.  b.  Pars  arachnoideae  externa,  internam  durae  matris  faciem  arcte  vestiens. 
c.  Pars  interna  membranae  arachnoideae,  medullam  spinalem  laxe  obvolvens,  d.  Vaginae 
infundibuliformes  nervorum  et  apicum  ligamenti  denticulati,  e.  Facies  anterior  medullae 
spinalis. 


FIGURA  QUARTA. 

Medulla  spinalis  cum  velamentis  inter  radices  nervi  cervicalis  quinti  et  sexti  e 

transverso  secta. 

a.  Medullae  spinalis  substantia  alba.  b.  Fissura  longitudinalis,  c.  Centrum  cinereum. 
dd.  Crura  anteriora,  ee.  Crura  posteriora,  f.  Pia  mater,  y.  Basis  ligamenti  denticulati. 

h.  Membranae  arachnoideae  pars  interna,  i.  Vagina  infundibuliformis  apicis  ligamenti  den- 
ticulati. k.  Pars  externa  membranae  arachnoideae.  /.  Dura  mater. 

FIGURA  QUINTA. 

Medulla  spinalis  cum  velamentis  in  loco  originis  nervi  cervicalis  quinti  transverse  dissecta. 

a — f.  ut  in  figura  quarta,  g.  Ligamentum  denticulatum,  h.  Radices  anteriores, 

i.  posteriores  nervi  cervicalis  quinti,  k.  Membranae  arachnoideae  pars  interna,  et  /.  pars 
externa,  m.  Dura  mater. 

